als_Latn dik_Latn sag_Latn
Një rezultat pozitiv në derbi mund të mbyllë shumë plagë të hapura gjatë këtij por mbi të gjithë do të afronte tifozërinë bardheblu me skuadrën, e cila e ka ndier shumë mungesën e mbështetësve në shkallët e stadiumeve. Në këtë kontekst në ndeshjen e fundit në transfertë me Kukësin, stafi teknik ruajti disa nga titullarët me probleme fizike, që të ishin të gatshëm përballë një rivali historik, fitorja ndaj të cilit do të merrte vlerë të shumëfishë. Përvec mungesave të konfirmuara, si Getnian Muca dhe Domgjoni, të cilët e kanë mbyllur sezonin, probleme fizike ka shfaqur Edvan Bakaj. Gjithsesi mosgrumbullimi i portierit të dytë do të ndihej vetën në rast të ndonjë prblemi të papritur të Ilion Likës.
Nën urdhrat e Josës janë rikthyer Taku, Gilman Lika, Karabeci dhe Kërciku, ndaj të cilëve është rezervuar një kujdes i vecantë që të jenë në 100% të formës ndaj të kuqve.
Tirana vazhdon përgatitjet me përqendrim maksmimal për derbin, ku edhe një pikë do të kishte vlerë maksimale për mbijetesën, por edhe për faktin se mund të ndikojë drejtpërdrejtë në garën për titullin, të cilin Partizani e kërkon me ngulm pas 24 vitesh.
als_Latn als_Latn als_Latn